wickkiey/tamil-wikipedia-chunked huggingface dataset:
# பத்மான் மாகாணம்

**பேட்மேன்** என்பது அனத்தோலியாவின் தென்கிழக்கில் ஒரு துருக்கிய மாகாணம். இது மே 1990 இல் உருவாக்கப்பட்டது, சட்ட எண் 3647 இன்படி கிழக்கு மாகாணமான சிரித்திலிருந்து சில பகுதிகளையும், தெற்கு மாகாணமான மார்தினிலிருந்து சில பகுதிகளையும் எடுத்துக் கொள்ளப்பட்டு உருவாக்கப்பட்டது. 2010 ஆம் ஆண்டில் மாகாணத்தின் மக்கள் தொகை 500,000 ஐ தாண்டியது. 1940 களில் தொடங்கிய எண்ணெய் இருப்பு மற்றும் எண்ணெய் உற்பத்தி காரணமாக இந்த மாகாணம் முக்கியமானது. பேட்மேனில் இருந்து துருக்கிய துறைமுகமான இசுகெண்தெருன் வரை 494 கி.மீ நீளமுள்ள எண்ணெய் குழாய் உள்ளது. பருத்தி இதன் முக்கிய விவசாய உற்பத்தியாகும். ஒரு ரயில் பாதை பேட்மேனை அருகிலுள்ள நகரங்களான தியர்பாகர், எல்சா மற்றும் தலைநகர் அங்காராவுடன் இணைக்கிறது. பேட்மேன் நதி இதன் வழியாக பாய்கிறது. பேட்மேன் , 246,700 என்ற மக்களை தொகை எண்னிக்கையைக் கொண்டுள்ள மாகாண தலைநகரம் ஆகும். ஒரு தொல்பொருள் ஆராய்ச்சியில் இந்த நகரமும் முக்கியமான இடமாக உள்ளது. இங்கு குர்து இன மக்கள் பெரும்பான்மையாக உள்ளனர்.
# பத்மான் மாகாணம்

## வரலாறு

பேட்மேன் மாகாணத்தில் முக்கியமாக டைகிரிசு ஆறு அதன் பக்கங்களில் வளமான நிலங்களைக் கொண்டுள்ளது, அதே போல் ஏராளமான குகைகளைக் கொண்ட பாறை மலைகள் உள்ளன. ஆகையால், இது வரலாற்றுக்கு முந்தைய காலங்களிலிருந்து, தொல்பொருள் சான்றுகளின்படி புதிய கற்காலம் பழைய கற்காலம் ஆகிய இருகாலங்களிலிருந்தே குடியேற்றம் நிகழ்ந்துள்ளது. மாகாணத்தில் குடியேற்றங்கள் பற்றிய முதல் ஆவணப்படுத்தப்பட்ட சான்றுகள் கிமு 7 ஆம் நூற்றாண்டுக்கு முந்தையவை. இந்த சதுப்பு பகுதியில் ஒரு செயற்கை "தீவு" உருவாக்கப்பட்டது. இது "எலெகான்' என்று பெயரிடப்பட்டது, மேலும் கிமு 546 முதல் கிமு 352 இல் பேரரசர் அலெக்சாந்தர் படையெடுப்பு வரை 194 ஆண்டுகளாக ஒரு சுயாதீன அந்தஸ்தைக் கொண்டிருந்தது. பேட்மேன் மாகாணம் கி.பி 4 முதல் 6 ஆம் நூற்றாண்டுகளில் ஒரு மத மையமாகவும் பைசாந்திய பேரரசின் ஒரு பகுதியாகவும் இருந்தது . 11 முதல் 12 ஆம் நூற்றாண்டுகளில் இது செல்யூக் பேரரசு மற்றும் அர்துகித்ஸ் ஆகியோரால் ஆளப்பட்டது, கசன்கைப் நகரம் பேட்மேன் மாகாணத்தின் ஒரு கலாச்சார மையமாகும், மேலும் இது 1981 ஆம் ஆண்டில் இயற்கை பாதுகாப்பு பகுதியாக அறிவிக்கப்பட்டது.  
கி.பி 4 முதல் 6 ஆம் நூற்றாண்டுகளில் இந்த மாகாணம் பட்டுப் பாதையின் புறக்காவல் நிலையமாக மாறியது. இது அசிரிய கிறித்துவர்களால் நிறைந்திருந்தது, மேலும் பக்தாத் யூதர்கள், மற்றும் ஆர்மீனியர்கள் ஆகியோரும் இருந்துள்ளனர், அவர்கள் கிமு 3 நூற்றாண்டு முதல் 19 ஆம் நூற்றாண்டின் பிற்பகுதி வரை இப்பகுதியில் வாழ்ந்தனர். கிமு 95–55 ஆம் ஆண்டில் பேரரசர் டைக்ரேன்சு என்பவரால் இது கட்டப்பட்டது மற்றும் அவரது நினைவாக பெயரிடப்பட்டது. கிமு 95–55 வரை ஆட்சி செய்த பேரரசர் டைக்ரேன்சு நினைவாக இப்பெயரிடப்பட்டது.
# பத்மான் மாகாணம்

## மாவட்டங்கள்

இந்த மாகாணம் 4,649 கி.மீ. பரப்பளவைக் கொண்டுள்ளது இது ஆறு மாவட்டங்களாக பிரிக்கப்பட்டுள்ளது. இந்த மாகாணத்தில் 270 கிராமங்கள் உள்ளன. தலைநகருக்கு தொழிலாளர்கள் வருவதன் விளைவாக நகரத்தின் மக்கள் தொகை வேகமாக வளர்ந்து வருகிறது. 1990 மற்றும் 2000 க்கு இடையில், அதன் மக்கள் தொகை ஆண்டுக்கு 5% என்ற விகிதத்தில் உயர்ந்து கொண்டிருந்தது. மொத்த மக்கள் தொகை 2010 இல் 510,200 ஆக இருந்தது, 373,388 பேர் நகர்ப்புறங்களில் வசிக்கின்றனர், பெரும்பாலும் தலைநகரில். இது 49.8% பெண்கள். நகரம் சராசரியாக 550 மீட்டர் உயரத்தில் மலைப்பகுதியில் அமைந்துள்ளது, இதில் பல ஆயிரக்கணக்கான குகைகள் உள்ளன. குறிப்பாக டைக்ரிசு ஆறு, பேட்மேன் போன்ற நதிகள் இந்நகரத்தின் வழியாக ஓடுகிறது. வரலாற்று சிறப்புமிக்க மலபாடி பாலம் ( 1146–1147 இல் கட்டப்பட்டது)
# பத்மான் மாகாணம்

## எண்ணெய் தொழில்

பேட்மேன் மாகாணத்தில் எண்ணெய் தேடல் 1935 இல் தொடங்கப்பட்டது. ஏப்ரல் 20, 1940 அன்று, நகரத்திற்கு அருகிலுள்ள பேட்மேனின் தென்கிழக்கில் உள்ள ரமான் எண்ணெய் வயலில் 1048 மீட்டர் ஆழத்தில் எண்ணெய் கண்டுபிடிக்கப்பட்டது. துருக்கியின் மிகப்பெரிய எண்ணெய் வயலாக விளங்கும் தினசரி சுமார் 7,000 பீப்பாய்களை உற்பத்தி செய்யும் பேட் ரமான் எண்ணெய் வயல் மூலம் பல எண்ணெய் வயல்கள் பின்னர் மாகாணத்தில் கண்டுபிடிக்கப்பட்டன.  
எண்ணெய் வயல்களின் வளர்ச்சியின் விளைவாக துருக்கிய மக்கள் பெரும்பான்மையாக குர்த் மக்கள் வசிக்கும் பேட்மேன் மாகாணத்தில் குடியேற்றப்பட்டனர். இது 1990 களில் இன மோதல்கள் அதிகரிக்க காரணமாயிற்று. 1992 மற்றும் 1993 க்கு இடையில் 180 க்கும் மேற்பட்ட பொதுமக்கள் பேட்மேன் நகர பகுதியில் அடையாளம் தெரியாதவர்களால் கொல்லப்பட்டனர்.
# கொம் மாகாணம்

**கொம் மாகாணம்** (*Qom Province*, பாரசீக மொழி : استان قم, Ostān-e Qom ), இஸ்லாமியத்திற்கு முந்தைய காலத்திய கோமிஷன் / கோமிஷன், என்பது ஈரானின் 31 மாகாணங்களில் ஒன்றாகும். இது 11,237 கி.மீ.² பரப்பளவு கொண்டதாகும். இது ஈரானின் மொத்த பரப்பளவில் 0.89% ஆகும். இந்த மாகாணம் நாட்டின் வடக்குப் பகுதியில் உள்ளது. மாகாணத்தின் தலைநகராக கும் நகரம் உள்ளது. இந்த மாகாணமானது தெஹ்ரான் மாகாணத்தின் ஒரு பகுதியைப் பிரித்து 1995 இல் உருவாக்கப்பட்டது. 2011 ஆம் ஆண்டில், இந்த மாகாணத்தின் மக்கள் தொகை 1,151,672 ஆகும், இதில் 95.2% மக்கள் நகர்ப்புறங்களிலும், 4.8% மக்கள் கிராமப்புறங்களிலும் வசிக்கின்றனர். மாகாணத்தின் உள்ள நகரங்களானது கும், ஜஃபாரியே, தஸ்ட்ஜெர்ட், கஹாக், கானாவத் மற்றும் சலாஃப்சேகன் ஆகியவை ஆகும். கோம் கவுண்டியானது மாகாணத்தில் உள்ள ஒரே ஒரு மாவட்டமாகும்.  
2014 சூன் 22 அன்று ஒருங்கிணைப்பு மற்றும் மேம்பாட்டு நோக்கங்களுக்காக மாகாணங்களை ஐந்து பகுதிகளாகப் பிரித்தத பின்னர், இந்த மாகாணம் பகுதி 1 இன் ஒரு பகுதியாக வைக்கப்பட்து.
# கொம் மாகாணம்

## நிலவியல்

கோம் மாகாணத்தின் தட்பவெட்பமானது பாலைவன மற்றும் அரை பாலைவன காலநிலைக்கு இடைப்பட்டதாக உள்ளது. இதன் நிலப்பரப்பானது மலைப்பகுதிகள், மலைச்சாரல்கள் மற்றும் சமவெளிகள் போன்றவற்றை உள்ளடக்கியது. இந்த மாகாணமானது நாட்டின் வறண்ட பகுதிக்கு அருகிலும், உள்நாட்டிலும் அமைந்திருப்பதால், இங்கு வறண்ட காலநிலையே உள்து. மேலும் குறைந்த ஈரப்பதம் மற்றும் குறைந்த மழைப்பொழிவு கொண்டபகுதியாகவும் உள்ளது. எனவே, இதன் பெரும்பாலான பகுதிகளில், குறிப்பாக உப்பு ஏரி பகுதிகளுக்கு அருகில் வேளாண்மை சாத்தியமில்லை. கோம் மாகாணத்தில் இரண்டு பெரிய உப்பு ஏரிகள் உள்ளன, அவற்றில் ஒன்று ஹோவ்ஸ் இ சோல்டன் ஏரி, இது &nbsp; கோமுக்கு வடக்கே 36 கி.மீ. தொலைவில் உள்ளது. அடுத்து கோமுக்கு 80 கி.மீ. தொலைவில் அமைந்துள்ள நமக் ஏரி &nbsp;ஆகும். நாமக் ஏரியின் ஐந்தில் ஒரு பங்கு கோம் மாகாணத்திற்குள் உள்ளது.
# கொம் மாகாணம்

## வரலாறு

கும் நகரானது இஸ்லாமியத்திற்கு முந்தைய காலங்களில் இருந்து உள்ளதாக கருதப்படுகிறது. தொல்லியல் கண்டுபிடிப்புகள் மூலமாக கிமு 5 ஆம் மில்லினியத்திலிருந்து கொமில் குடியிருப்புகள் இருந்ததாக தெரியவருகிறது. இஸ்லாமியத்திற்கு முந்தைய காலத்திய எஞ்சிய தொல்லியல் சின்னங்கள் மற்றும் வரலாற்று நூல்களின்படி, கும் ஒரு பெரிய நகரமாக இருந்தது. 'கும்' என்பது கும் நகரத்தின் பண்டைய கோபுரத்தின் பெயர், இதனால், அரேபியர்கள் பாரசீகத்தை வெற்றிகொண்ட போது அதை கும் என்று அழைத்தனர்.  
இரண்டாவது கலீபாவான உமறு இப்னு அல்-கத்தாப் ஆட்சியின் போதுதான் முஸ்லிம்கள் கொம் பகுதியைக் கைப்பற்றினர். பொ.ச. 644-645ல், அபு மூசா ஆஷாரி தலைமையிலான முசுலீம் படைகள் படையெடுத்து வந்தன. படையெடுத்துவந்த அரேபியர்களுக்கும் அப்பகுதியில் வசிப்பவர்களுக்கும் இடையே மோதல்கள் நடந்தன.  
அப்பாசியக் கலீபகம் மற்றும் உமையா கலீபகம் போன்றவற்றால் அலிவிட்ஸ் (வட ஈரானின் அலிட் வம்சங்கள் ஆன்ட ஷியா இசுலாமிய அரசு) கொடுமைகளுக்கு ஆளாக்கப்பட்டபோது அவர்கள் தப்பியோடி நிரந்தரமான கோமிலேயே தங்கிவிட்டனர். கி.பி 825 ஆம் ஆண்டில் கலீப் அல்-மமுன் கோமிற்கு படைகளை அனுப்பினார், இதன் விளைவாக பொதுமக்கள் பெருமளவில் படுகொலை செய்யப்பட்டனர் மற்றும் நகரமும் அழிக்கப்பட்டது.  
அல்-மமுனின் மறைவையடுத்து, கோமில் வசிப்பவர்கள் திரண்டெழுந்து, கி.பி 831 இல் கலீபாவின் பிரதிநிதியைத் தூக்கியெறிந்தனர். இருப்பினும், அல்-மமுனின் வாரிசான அல்-முத்தாசிம், இந்தக் கலகத்தைத் தடுப்பதற்காக கோமிற்கு படைகளை அனுப்பினார். நகரம் மீண்டும் எரிந்தது. அலவிட் சமூகத்தைச் சேர்ந்த புவாய்ஹிட் வம்ச (பாரசீக *மொழியில் அல் இ பூயே* ) ஆட்சிக்கு வரும் வரை இங்கு அமைதியின்மை தொடர்ந்தது. புவாய்ஹிட் வம்ச ஆட்சியின் போது தான் கோம் நகரம் விரிவடைந்து செழித்தது.
# ஆர்ட்வின் மாகாணம்

**ஆர்ட்வின் மாகாணம்** (ஆங்கிலம்: Artvin Province) என்பது துருக்கியில் உள்ள ஒரு மாகாணமாகும், இது துருக்கியின் வடகிழக்கு மூலையில் கருங்கடல் கடற்கரையில், சியார்சியாவின் எல்லையில் உள்ளது. இம் மாகாணத் தலைநகரம் ஆர்ட்வின் நகரம் ஆகும்.
# ஆர்ட்வின் மாகாணம்

## நிலவியல்

ஆர்ட்வின் ஒரு செதுக்கப்பட்ட செங்குத்தான பள்ளத்தாக்குகள் கொண்ட ஒரு அழகான ஒரு பகுதியாகும். இம்மாகாணம் கோரா நதியினால் சூழப்பட்டுள்ளது. மேலும் காக்கர், கார்கல் மற்றும் இயானிசிகாம்( 3900 அடி நீளம்) போன்ற உயரமான மலைகள் மற்றும் 3900 மற்றும் கராகல்-சஹாரா உள்ளிட்ட பல தேசிய பூங்கா நிலங்களைக் கொண்ட காடு, இதில் சாவாத் மற்றும் போர்க்கா ஆகிய ஏரிகள் உள்ளன. ஆர்ட்வின் வானிலை கடற்கரையில் மிகவும் ஈரமாகவும் லேசாகவும் இருக்கிறது, இதன் விளைவாக அதிக காடுகள் உள்ளன. இந்த பசுமையான பகுதி மலை மேலே இருந்து கருங்கடல் கடற்கரை வரை நீட்டித்திருக்கின்றது. மழை அதிக உயரமான மலைகளில் பனியாக மாறும், மற்றும் சிகரங்கள் குளிர்காலத்தில் மிகவும் குளிராக இருக்கும்.  
ஆர்ட்வின் காடுகள் பழுப்பு நிற கரடிகள் மற்றும் ஓநாய்களின் தாயகமாகும். நீர் மின் ஆற்றல் மூலம் மின்சாரம் தயாரிப்பதற்காக குரோ பகுதியில் இப்போது 11 இடங்களில் அணைகள் கட்டப்படுகிறது &nbsp; 249 மீ உயரத்திலுள்ள டெரினர் அணை மற்றும் உள்ள போர்க்கா மற்றும் முராட்டில் ஆகிய பகுதிகள் உட்பட.  
ஆர்ட்வின் மாகாணத்தில் துருக்கியர்கள் பெரும்பான்மைக்கு கூடுதலாக வசிக்கிறார்கள். மேலும் இந்த மாகாணம் இலாசு மக்கள் மற்றும் கெம்சின் சமூகங்களுக்கு சொந்தமானது. கோரா நதிக்கு கிழக்கே ஆர்ட்வின் மாகாணத்தின் சில பகுதிகளில் தன்னியக்க முஸ்லீம் சார்சியர்கள் பெரும்பான்மையாக உள்ளனர். துருக்கியில் சிதறிக் கிடக்கும் சார்சிய வம்சாவளியைச் சேர்ந்த புலம்பெயர்ந்த குழுக்கள் செவனேபுரி சார்சியர்கள் என்று அழைக்கப்படுகின்றன. குறிப்பாக, 19 ஆம் நூற்றாண்டில் உதுமானிய துருக்கியர்களுக்கும் ரஷ்யாவிற்கும் இடையிலான போராட்டங்களின் போது குடியேறிய சார்சியாவிலிருந்து வந்த முஸ்லீம் குடும்பங்களின் சந்ததியினர் செவனேபுரி சார்சியர்கள் என்ற ஒரு முக்கிய சமூகம் உள்ளனர். ஆர்ட்வின் பலவிதமான நாட்டுப்புற பாடல் மற்றும் நடனங்களைக் கொண்டுள்ளது. (உதாரணத்திற்கு அரிபானா மற்றும் கோச்சாரி நாட்டுப்புறக் கலாச்சாரத்தை பார்க்கவும் ).  
உள்ளூர் தொழில்களில் தேனீ வளர்ப்பில் அதிகமான மக்கள் ஈடுபட்டுள்ளனர். குறிப்பாக மக்காஹெல் பிராந்தியத்தில் அடங்கும். ஆர்ட்வின் சம அட்சரேகை மற்றும் தீர்க்கரேகைகளின் வடகிழக்கு கோட்டால் பயணிக்கிறது.
# ஆர்ட்வின் மாகாணம்

## ஆர்வமுள்ள இடங்கள்

ஆர்ட்வின் நகரில் ஒரு பழங்கால கோட்டை மற்றும் பல உதுமானிய கால வீடுகள், மசூதிகள் மற்றும் நீரூற்றுகள் உள்ளன. ஒவ்வொரு சூன் மாதத்திலும், காஃப்காசரின் உயர் பீடபூமியில் "காளை-மல்யுத்தம்" திருவிழா இங்கு நடைபெறுகிறது. பரேகி மடாலயம், சார்சிய மடாலயம் ஆகியவை இங்கு அமைந்துள்ளது. ஆர்ட்வின் நகரம் நடைபயிற்சி மற்றும் சுற்றுலாப் பயணங்களுக்கு பிரபலமான இடங்கள் ஆகும். துருக்கியில் மலையேற்ற விடுமுறைக்கு மிகவும் பிரபலமான இடங்களில் காக்கர் மலைகளும் ஒன்றாகும்.
சார்சிய எல்லையில் உள்ள மக்காகெல் பள்ளத்தாக்கு, விடுமுறை நாட்களில் நடைபயிற்சி செய்வதற்கான மற்றொரு பிரபலமான இடமாகும். மேலும் சாவ்சாதில் பாப்பார்ட் என்ற ஒரு அழகான காடு அமைந்துள்ளது. கோரா நதி படகு விளையாட்டிற்கு சிறந்தது மற்றும் பலவகையான போட்டிகள் இங்கு நடத்தப்பட்டு வருகின்றன. இயூசுபெலியின் பள்ளத்தாக்குகளில் ஏராளமான சார்சிய தேவாலயங்கள் உள்ளன. பில்பிலன் இயெய்லாசு என்ற இடத்தில் ஒரு பொதுவான துருக்கிய உயர் புல்வெளி அமைந்துள்ளது. அறியப்படாத அல்லது தீர்க்கப்படாத எழுத்துகளில் எழுதப்பட்ட கல்வெட்டுடன் வரலாற்றுக்கு முந்தைய குகை ஒன்று சவாங்கின் பகுதியில் உள்ளது
# ஆர்ட்வின் மாகாணம்

## குறிப்பிடத்தக்கவர்கள்

பாடகரும் அரசியல்வாதியுமான ஜுல்ஃபே இலிவனேலி, ஆர்ட்வின் மாகாணத்தில் யூசுபெலியில் பிறந்தவர். காசிம்கொயனாச்சு என்ற நாட்டுப்புற ராக் பாடகரும் கிதார் இசைக் கலைஞரும் இசைத் தொகுப்பாளருமான, ஆர்ட்வின்னின் கருங்கடல் நகரமான ஹோப்பாவில் பிறந்தவர். சுக்ரியே தத்குன் என்ற நாட்டுப்புற பாடகரும் இந்த மாகாணத்தைச் சேர்ந்தவர். பாடகர், இசையமைப்பாளர் மற்றும் பொறியியலாளருமான மிர்கன் கியா என்பவர் இந்த மாகாணத்தைச் சேர்ந்தவர் ஆவார்.
# ஆர்ட்வின் மாகாணம்

## மாவட்டங்கள்

ஆர்ட்வின் மாகாணம் 8 மாவட்டங்களாக பிரிக்கப்பட்டுள்ளது 1924 ஆம் ஆண்டில், லிவா சஞ்சக் என்பது ஆர்ட்வின் விலாயெட் என உருவாக்கப்பட்டது. ஆர்ட்வின் விலாயெட் ரைசுடன் இணைந்து கோரா உருவாகியது. பின்னர் இது அர்தானுஸ், அர்கவி, ஆர்ட்வின், போராக்கா, ஹோபா, முர்குல், சவாட் மற்றும் யூசுபெலி மாவட்டங்களுடன் ஆர்ட்வின் மாகாணமாக பிரிக்கப்பட்டது.
# லோரென்ட்சு தேசிய பூங்கா

**லோரென்ட்சு தேசிய பூங்கா** இந்தோனேசியாவின் பப்புவாவில் அமைந்துள்ளது, இது முன்னர் ஐரியன் ஜயா (மேற்கு நியூ கினி ) என்று அழைக்கப்பட்டது. 25,056 சதுர கிலோமீட்டர் பரப்பளவில் (9,674 &nbsp; சதுர மைல்) அமைந்துள்ள இது தென்கிழக்கு ஆசியாவின் மிகப்பெரிய தேசிய பூங்காவாகும். 1999 ஆம் ஆண்டில் லோரென்ட்சை யுனெஸ்கோ உலக பாரம்பரியக் களமாக அறிவித்தது.  
நியூ கினியானது பல்லுயிர் பெருக்கத்திற்கு ஒரு சிறந்த எடுத்துக்காட்டு ஆகும். லோரென்ட்சு உலகிலேயே மிகவும் சுற்றுச்சூழல் ரீதியாக வேறுபட்ட தேசிய பூங்காக்களில் ஒன்றாகும். ஆசிய-பசிபிக் பிராந்தியத்தில் கடல் பகுதிகள், சதுப்பு நிலங்கள், ஓதம் மற்றும் நன்னீர் சதுப்பு காடு, தாழ்நிலம் மற்றும் மான்ட்டேன் மழைக்காடுகள், அல்பைன் துாந்திரம் மற்றும் பூமத்திய ரேகை பனியாறுகள் ஆகிய வகைப்பாடுகளைக் கொண்ட முழுமையான சூழல் மண்டலங்களைக் கொண்ட ஒரே இயற்கை அமைவிடம் இதுவாகும். 4884 மீட்டர் உயரத்தில், புன்காக் ஜெயா (முன்னதாக கார்ஸ்டென்ஸ் பிரமிடு) மலையானது இமயமலைக்கும் ஆண்டிஸுக்கும் இடையிலான மிக உயரமான மலைத்தொடராகும்.  
சர்வதேச பறவை வாழ்க்கை அமைப்பானது லோரென்ட்ஸ் பூங்காவை "நியூ கினியின் மிக முக்கியமான உயிர்க்கோளக் காப்பகம்" என்று அழைத்தது. இது உலக வனவிலங்கு நிதியத்தின் " குளோபல் 200 " சுற்றுச்சூழல்களில் ஐந்தைக் கொண்டுள்ளது: தெற்கு நியூ கினி தாழ்நில காடுகள்; நியூ கினி மோன்ட்டேன் காடுகள்; நியூ கினி மத்தியத் தொடர் சுபல்பைன் புல்வெளிகள்; புதிய கினி சதுப்பு நிலங்கள் ; மற்றும் நியூ கினி நதிகள் மற்றும் நீரோடைகள் ஆகியவையாகும்.  
லோரென்ட்ஸ் பூங்காவில் பல அடையாளம் காணப்படாத மற்றும் ஆராயப்படாத பகுதிகள் உள்ளன. மேலும், மேற்கத்திய அறிவியலுக்கு இதுவரை தெரியாத பல வகையான தாவரங்கள் மற்றும் விலங்குகள் இருப்பது உறுதி. லோரென்ட்சு பயோட்டாவின் உள்ளூர் சமூகங்களின் இன அழிப்பு மற்றும் இனவியல் அறிவும் மிகவும் குறைவாகவே ஆவணப்படுத்தப்பட்டுள்ளது.  
டச்சு ஆய்வாளரான ஹென்ட்ரிகஸ் ஆல்பர்டஸ் லோரென்ட்சின் பெயரால் 1909-10 பயணத்திற்குப் பிறகு இந்த பூங்கா பெயரிடப்பட்டது.
# லோரென்ட்சு தேசிய பூங்கா

## விலங்குகள்

லோரென்ட்ஸ் தேசிய பூங்காவில் 630 ஆவணப்படுத்தப்பட்ட பறவை இனங்கள் (பப்புவாவில் உள்ள மொத்த பறவை இனங்களின் எண்ணிக்கையில் 95%) மற்றும் 123 பாலூட்டி இனங்கள் உள்ளன. பறவைகளில் இரண்டு வகையான கசோவரி, 31 புறா மற்றும் புறா இனங்கள், 500 வகையான கொண்டைக்கிளிகள், 60 வகையான மீன் கொத்திகள் மற்றும் 145 வகையான தேன்சிட்டுகள் ஆகியவை அடங்கும். சுதிர்மேன் பனிமலைத் தொடரில் ஆறு பறவை இனங்கள் அகணிய உயிரிகளாக உள்ளன. அவற்றில் பனிமலைக் காடை, பனிமலைக் குருவி, மத்திய பாப்புவன் தொடருக்கே உரித்தான 26 இனங்களும், தெற்கு பாப்புவன் தாழ்நிலங்களுக்கே உரித்தான மூன்று இனங்கள் ஆகியவையும் அடங்கும். தெற்கத்திய காசௌரி, அல்பைன் கம்பளிசூழ் எலி, தெற்கத்திய கிரீடப்புறா, வல்லூற்றினையொத்த கிளி, சால்வதோரி வாத்து, மற்றும் மேக்கிரிகோரின் ஆசுத்திரேலிய இனப்பெரிய பறவை ஆகியவை தீவாய்ப்பு இனங்களாகும். இங்கு காணப்படும் பாலூட்டி இனங்களில் நீண்ட அலகு எறும்புண்ணி, குட்டை அலகு எறும்புண்ணி, வல்லபிகள், மரக்கங்காருகள் போன்றவை அடங்கும்.
# லோரென்ட்சு தேசிய பூங்கா

## மனித வசிப்பிடம் மற்றும் கலாச்சாரம்

தேசிய பூங்காவின் பரப்பானது 25,000 ஆண்டுகளுக்கும் மேலாக இருந்து வருகிறது. லோரென்ட்சின் காடுகள் எட்டு பழங்குடி இனங்களின் பாரம்பரிய நிலங்களை உள்ளடக்கியது. பல்லுயிர் பாதுகாப்பதில் இந்த தேசிய பூங்கா வெற்றிபெற வேண்டுமானால் பூங்காவிற்கான பாதுகாப்பு மேலாண்மை உத்திகள் இந்த மக்களின் தேவைகளையும் நாட்டங்களையும் இணைத்துக்கொள்ள வேண்டும் என்று பரவலாக ஒப்புக் கொள்ளப்படுகிறது. மேலும், கலாச்சார பன்முகத்தன்மை தேசிய பூங்காவின் வெற்றியின் மற்றொரு முக்கியமான நடவடிக்கையாகும்.
# பெட்டிக்கடை

**பெட்டிக்கடை இன்று விடுமுறை** என்கிற **பெட்டிக்கடை** என்பது 2019 ஆம் ஆண்டு விளையாட்டுக் கதைக்களம் கொண்டு வெளிவந்த இந்தியத் தமிழ்த் திரைப்படமாகும். இதனை எசக்கி கார்வன்னன் எழுதி இயக்கியுள்ளார். இப்படத்தில் சமுத்திரக்கனி, சாந்தினி தமிழரசன், வர்ஷா பொல்லம்மா ஆகியோர் முக்கிய வேடங்களில் நடித்துள்ளனர். திருமுருகன் போலீஸ் ஸாக வில்லன் கதாபாத்திரத்தில் மிரட்டி இருப்பார் இப்படம் 22 பிப்ரவரி 2019 அன்று எல். கே. ஜி. மற்றும் கண்ணே கலைமானே போன்ற படங்களுடன் இணைந்து திரையரங்கில் வெளிவந்தது.
# பெட்டிக்கடை

## கதைப் பின்புலம்

ஒரு கிராமத்திற்கு வந்து சிறு வணிகர்களை அடக்கும் இணைய பெரு வணிகத்தைக் கண்டுபிடித்து மீண்டும் போராட முடிவு செய்யும் ஒரு இளம் மருத்துவரின் கதை. இந்தப் படம் இன்றைய தொழில்நுட்ப முன்னேற்றத்தால் ஏற்படும் சமூக மாற்றங்களை விளக்குகிறது.  
இன்று உள்ள கணிப்பொறி மற்றும் இணைய வளர்ச்சி மூலம் நமக்கு தேவையான எல்லாப் பொருட்களையும் வீட்டிலிருந்தே வாங்கிக் கொள்ள முடிகிறது. இந்த வசதி எல்லாப் பொருட்களைப் பார்ப்பதிற்கும், அதன் விலையை ஒப்பிட்டுப் பார்ப்பதிற்கும் வசதியைக் கொடுக்கிறது. இன்று நகரங்களில் ஆயிரக்கணக்கான கடைகள் ஒரே வணிக வளாகத்திலிருக்கும் ஆனால் கடைகளையே பார்க்க முடியாத காலம் ஒன்றிருந்தது, அப்பொழுது வாரசந்தைதான் மக்களுக்குத் தேவையான பொருட்களை வாங்கும் இடமாக இருந்தது. அந்தக் காலத்தில் இருபது ஊருக்கு ஒரு இடத்தில்தான் ஒரு பெட்டிக்கடையே இருக்கும். அந்தக் கடை அன்று பிரபலமானதாக முக்கியத்துவம் கொண்டதாக இருக்கும். அப்படி ஒரு பெட்டிக்கடையை மையப்படுத்தி எடுக்கப்பட்டகதைதான் 'பெட்டிக்கடை இன்று விடுமுறை' என்கிற தமிழ் படம் ஆகும். இப்படத்தில் பொருளாதாரம், சமுகமாற்றம், காதல், கலகலப்பு நகைச்சுவை என எல்லாம் கலந்திருக்கிறது. நெல்லை வட்டாரத்தில் சுமார் நாற்பது ஆண்டுகளுக்கு முன் நடக்கும் கதை இது. நெல்லைப் பகுதிகளில் மேற்குத் தொடர்ச்சி மலையடிவாரங்களில் படக்குழு பயணித்து, ஒளிப்பதிவு செய்துள்ளனர்.  
லட்சுமி கிரியேஷன்ஸ் சார்பில் புதுமுக இயக்குநர் இ. கார்வண்ணன் தயாரித்து, அவரே இயக்கினார். *இது இன்றைய இளைஞர்களின் அப்பாக்களின் காதல் கதை என்று கூறலாம். அக்காலக் கட்டத்தின் அசல் தன்மையுடன் மண்ணின் மணம் மாறாத யதார்த்த பதிவாக இது இருக்கும். படத்தில் வரும் கில்லி விளையாட்டு இரண்டு ஊர்ப்பகை வருமளவுக்கு முக்கியத்துவம் பெறுகிறது.* என்கிறார் இயக்குநர்.  
நாயகனாக 'மொசக்குட்டி' வீரா, நாயகி உள்பட பலரும் புதுமுகங்களாக நடித்துள்ளனர். முக்கிய வேடத்தில் இயக்குநர் சமுத்திரக்கனி நடித்துள்ளார். மேலும் ஆர். சுந்தர் ராஜன், 'சாட்டை' துரைமுருகன், செந்தில் ஆகியோரும் நடித்துள்ளனர். ஒளிப்பதிவு அருள், இசை மரிய மனோகர், வசனம் பிரபல எழுத்தாளர் மேலாண்மை பொன்னுசாமி எனப் பலரும் பங்களித்துள்ளனர்.
# பெட்டிக்கடை

## நடிகர்கள்

- சமுத்திரக்கனி
- திருமுருகன்
- துவாரகாவாக சாந்தினி தமிழரசன்
- தங்கமாக வர்சா பொல்லம்மா
- ஆர்.சுந்தர்ராஜன்
- ராஜேந்திரன்
- வீர
- பிரியா அஷ்மிதா
- சுந்தர்
- தினகர்
- 'சாட்டை' துரைமுருகன்
# பெட்டிக்கடை

## சந்தைப்படுத்தல்

படத்தின் அதிகாரப்பூர்வ முன்னோட்டம் 10 பிப்ரவரி 2019 அன்று வெளியிடப்பட்டது.
# பெட்டிக்கடை

## ஒலிப்பதிவு

1. சுதலமதா சாமிகிட்டா - பாடியவர் சிரேயா கோசல்
1. ஆசையா ஆசய்யா - பாடியவர் சிரேயா கோசல்
# பெட்டிக்கடை

## விமர்சனம்

"பொதுவாகத் திரைப்படங்கள் நம்மை ஒரு உணர்ச்சிபூர்வமான சவாரிக்கு அழைத்துச் செல்கின்றன. அவை நம்மைச் சிரிக்க வைக்கின்றன, புண்படுத்துகின்றன, பச்சாதாபம் கொள்ள வைக்கின்றன, சிரிக்க வைக்கின்றன. சில வேளை அவை நமக்கு ஒரு சமூகப் பாடம் கற்பிக்கும், இன்னும் சில வேளை ஒரு உன்னதமான காரணத்திற்காக நம்மைச் சீற்றம் கொள்ளவைக்கும். பெட்டிக்கடை என்பது பிந்தைய சூத்திரத்தைத் தூண்டும் ஒரு வகையான படம், ஆனால் அதன் பின்னடைவான கதையால் படம் பார்வையாளர்களைச் சீற்றப்படுத்துகிறது." என்று இந்தியன் எக்ஸ்பிரஸ் விமர்சித்துள்ளது
# ஒரு குப்பை கதை

***ஓரு குப்பை கதை*** (ஆங்கிலம்: *A Garbage Story* ) என்பது 2018 ஆம் ஆண்டு இந்திய தமிழ் நாடகத் திரைப்படமாகும், இது அரவிந்தன்,ராமதாஸ்,அஸ்லம் ஆகியோரால் தயாரிக்கப்பட்டது. இதை அறிமுக இயக்குநர் காளி ரங்கசாமி எழுதி இயக்கியுள்ளார். இப்படத்தில் நடன இயக்குநர் தினேஷ் திரைப்படத்தின் கதாநாயகனாக அறிமுகமானார், மணீஷா யாதவ் மற்றும் யோகி பாபு ஆகியோருடன் முக்கிய வேடங்களில் நடித்துள்ளார்கள். படத்திற்கு ஜோஷ்வா ஸ்ரீதர் இசையமைத்துள்ளார். இந்த படம் 25 மே 2018 இல் வெளியிடப்பட்டது. விமர்சகர்கள் நேர்மறையான கருத்துகளை வழங்கினார்கள்  
"இயக்குநர் காளி ரங்கசாமி தனது கைகளில் ஒரு நல்ல திரைக்கதைக்குக்கு சொந்தக்காரர் என *டைம்ஸ் ஆப் இந்தியா* எழுதியது, மேலும் ஒரு உண்மையான வாழ்க்கைக் கதையை விவரிப்பதில் கிட்டத்தட்ட வெற்றி பெற்றுள்ளார்." "ஓரு குப்பை கதை திரைக்கதை என்பது இது சிறப்பாகச் செய்யக்கூடிய பொருளைக் கொண்டுள்ளது என *பிஹைண்ட்வுட்ஸ் என* எழுதியுள்ளது படத்தின் மரணமுடிவு சராசரி முடிவை விட அதிகமாக உள்ளது." குப்பை கதை ஒரு படத்தை விட சிறந்த புத்தகத்தை உருவாக்கியிருப்பார்.*இந்து* எழுதியது "இயக்குநர் காளி ரங்கசாமியின் ஓரு கதைக்களம் திரைபடத்தை பார்க்கும் ஆர்வத்தை தூண்ட போதுமானது என. " *நியூஸ் மினிட்* எழுதியது, "படத்தின் தலைப்பு ஓரு குப்பை கதை அதன் குறைபாடுள்ள கதாபாத்திரங்களைக் குறிக்கலாம், ஆனால் தாக்கத்தை ஏற்படுத்துவதில் குறைவு." *சிஃபி* எழுதியுள்ளார் "ஒட்டுமொத்தமாக, ஓரு குப்பை கதை என்பது திருமணத்திற்கு புறம்பான விவகாரம் மற்றும் அதன் ஆபத்துக்களைக் கையாளும் ஒரு தலைப்பு சார்ந்த பொருள். முதல் பாதி குற்றமில்லை, இரண்டாவது பாதி, இது ஒருபோதும் முடிவடையாத தொடர் போல மாறுகிறது. "ஒரு மனைவியைப் பற்றிய ஒரு முரண்பாடான கதை அதன் இரக்கத்தால் மீட்கப்படுகிறது"." பரத்வாஜ் ரங்கன் எழுதியுள்ளார்,
# இரணியன் (திரைப்படம்)

**இரணியன்** என்பது வின்சென்ட் செல்வா இயக்கிய 1999 தமிழ் மொழி திரைப்படம். இப்படத்தில் முரளி மற்றும் மீனா ஆகியோர் முக்கிய கதாபாத்திரங்களில் நடித்துள்ளனர், ரகுவரன் மற்றும் ரஞ்சித் ஆகியோர் மற்ற துணை வேடங்களில் நடித்துள்ளனர். நவம்பர் 1999 இல் வெளியான தேவா, இசையமைத்த படம். இப்படம் கிராமத்தின் நலனுக்காக போராடிய சுதந்திர போராட்ட வீரர் "வாட்டாகுடி இரானியன்" என்ற கற்பனையான சுயசரிதை.
# இரணியன் (திரைப்படம்)

## கதைச்சுருக்கம்

இந்தத் திரைப்படத்தில் சிறையிலிருந்து கிராமத்திற்கு வரும் இரணியன் நிலப்பிரபுத்துவக் கொடுமைகளையும் தனது மாமன் மகளின் காதலையும் சந்திக்கிறான். கொலைகளே நியாயமாகின்ற இடத்தில் நிலப்பிரபுவின் குடும்பம் சார்ந்தவர்களை பல்வேறு தருணங்களில் ஒவ்வொருவராகக் கொல்கிறான். தோளில் துண்டும் காலில் செறுப்பும் அணிகின்ற கூலி விவசாயிகளுக்குச் சாணிப்பால் புகட்டப்பட்டு சவுக்கடி கொடுக்கப்பட்டுக் கொல்லப்படுகிறார்கள். கிராமத்தில் உள்ள அனைத்து மக்களையும் நிலப்பிரபு விஷம் கலந்த கஞ்சியை கொடுத்துக் கொல்கிறார். தலைமறைவு வாழ்க்கையிலேயே தனது மாமன் மகளை இரணியன் மணந்து குழந்தைக்கும் தகப்பனாகிறான். நிலப்பிரபுவை எதிர்த்து போராடும் போராட்டத்தில் இரணியனின் சக நண்பர்களை இழக்கிறான். மீண்டும் மீண்டும் பட்டினிக்கும், சாவுக்கும் வன்முறைகளுக்கும் ஆளாகும் கூலித் தொழிலாளர்கள் இரணியனின் போராட்ட உத்வேகத்திலிருந்து அன்னியமாகிறார்கள். அவர்கள் புலம் பெயர்ந்து பஞ்சம் பிழைக்கச் செல்லும்போது அவர்களைத் தடுக்கும் இரணியனைக் கல்லால் அடிக்கிறார்கள். ஆட்சித்தலைவரிடம் கூலித்தொழிலாளர்களின் உரிமைகளை அங்கீகரித்துக் கையொப்பமிடும் ஆண்டை வஞ்சகமாக மக்கள் கூட்டம் பார்த்துக் கொண்டிருக்கும் வேளையிலேயே இரணியனைச் சுட்டுக் கொல்கிறான். கோபம் கொள்ளும் ஆட்சித்தலைவர் இரணியனின் சாவுக்குக் காரணமான மக்கள் கூட்டத்தைப் பார்த்து மிகக் கோபமாகக் கூலி அடிமை ஒப்பந்த விடுதலைப் பத்திரத்தை விசிறியடிக்கிறார். மனைவியும் குழந்தையும் தாயும் சூழ்ந்து கதற, இரணியனின் உயிர் பிரிகிறது. அநேக மக்களின் ஒற்றுமை தன்னைப் பரவசப்படுத்துவதாக இறுதியில் தெரிவிக்கிறான் இரணியன். இரணியனின் மரணம் ஏற்படுத்திய கோபமும், வெஞ்சினமும் குற்றவுணர்வும் அடைந்த கிராமத்து மக்கள் ஆண்டையைத் துரத்திச் சென்று பல கூலி அடிமைகள் தூக்கிலிடப்பட்ட அதே தூக்குமரத்தில் திறந்த வெளியில் தூக்கிலிடப்படுகிறார். பதியப்படாத வரலாறு இது எனத் திரையில் மேலெழும் இறுதி வரிகள் நமக்குச் சொல்கின்றன.  
முரளி (இரணியனாகவும்) மீனா( இரணியனின் மாமன் மகளாகவும்) ரகுவரன் (ஆண்டையாகவும்) விஜயகுமாரி ( இரணியனின் தாயாகவும்) டெல்லி கணேஷ்( இரணியனின் மாமாவாகவும்) ராஜசேகர் ( இரணியனின் தந்தையாகவும்). அம்பிகா (ஆண்டையின் மனைவியாகவும்) நடித்துள்ளார்கள்.
# இரணியன் (திரைப்படம்)

## இரணியன் திரைப்படம் குறித்த சர்ச்சை

வாட்டாகுடி இரணியன் பற்றிய திரைப்படம் “இரணியன் ” என்ற பெயரில் வெளிவந்த வந்த நிலையில் பல்வேறு தரப்புகள் மற்றும் அமைப்புகள் பல்வேறுவித சர்ச்சைகள் எழுப்பின. அதாவது அந்த படம் பல வரலாற்றுப் பிழைகளுடன் வந்தது என்றும் குறிப்பாக இரணியன் Indian National Army (INA) நேதாஜி சுபாஷ் சந்திரபோஸ் படையில் இருந்தவர் என்றும் அது குறித்துக் குறிப்பிடாமல் பட்டாளத்திலிருந்து வருவது போன்று காட்சி அமைக்கப்பட்டு இருந்ததாகவும் அவரின் சிங்கப்பூர் மலேசிய வரலாறுகள் பதியப்படவில்லை என்றும் மேலும் மற்றும் பல்வேறு தரப்புகள் மற்றும் அமைப்புகள் இருந்து வந்த அழுத்தங்கள், எதிர்ப்புகள் காரணமாக இப்படத்தின் பல்வேறு காட்சிகள் நீக்கப்பட்டது. மேலும் கமெர்சியல் வெற்றிக்காக சில காட்சிகளும் அதிகம் சேர்க்கப்பட்டன என்றும் ஆறரையடி ஆஜான பாவான இரணியன் உருவத்திற்கு ஒவ்வாத ஒருவரை அவரின் பாத்திரத்தில் நடிக்க வைத்தது இரணியன் வலுவைச் சரியாகப் பிரதிபலிப்பு இல்லாமல் செய்தார்கள் என்றும் சர்ச்சைகள் எழுப்பபட்டன இருப்பினும் இது ஓரு மறைக்கப்பட்ட மாவீரனின் வரலாற்றினை திரும்பிப் பார்க்க வைக்க உதவிய திரைப்படம் என்று பலர் கருத்து தெரிவித்தனர்.
# இரணியன் (திரைப்படம்)

## நடிகர்கள்

- இரணியனாக முரளி
- பொன்னியாக மீனா
- ஆண்டையாக ரகுவரன்
- இரணியனின் நண்பராக ஸ்ரீமன்
- போலீஸ் அதிகாரியாக ரஞ்சித்
- தலைவாசல் விஜய்
- சின்னசாமியாக வடிவேலு
# இரணியன் (திரைப்படம்)

## ஒலிப்பதிவு

தேவா இசையமைத்த இசை.
| 1 | அய்யாரெட்டு | அனுராதா ஸ்ரீராம், கிருஷ்ணராஜ் | வைரமுத்து |  |
| --- | --- | --- | --- | --- |
| 2 | சந்திரனே சாட்சி | கே.எஸ் சித்ரா | நா. முத்துக்குமார் |  |
| 3 | சீபோயா நீ | எஸ்.ஜானகி, எஸ்.பி.பாலசுப்ரமண்யம் | பழநிபாரதி |  |
| 4 | என் மாமன் மதுரை | சுவர்ணலதா | நா. முத்துக்குமார் |  |
| 5 | வரான் பாரு | தேவா | தியாகராஜன் | } |
# இரணியன் (திரைப்படம்)

## தயாரிப்பு

படத்தின் அசல் தலைப்பு *வாட்டக்குடி* இரணியன் படத்தின் மீது சட்ட வழக்கு *தொடரப்பட்டது*, பின்னர் முன்னொட்டு நீக்கப்பட்டது.
# இரணியன் (திரைப்படம்)

## வெளியீடு

படம் வெளியானவுடன் கலவையான விமர்சனங்களைப் பெற்றது, ஒரு விமர்சகர் "முரண்பாடாக, திரைப்படத்தின் மிகப்பெரிய பிரச்சனை இது உண்மையானதை விட கற்பனையானது என்பதற்கு முக்கியத்துவம் கொடுப்பதாகும்".
# கப்படோசியா நகரம்

**கப்படோசியா (ஆங்கிலம்: Cappadocia**) என்பது மத்திய அனத்தோலியாவில் உள்ள ஒரு வரலாற்றுப் பகுதியாகும். துருக்கியில் உள்ள நெவகிர், கெய்சேரி, கோரேகிர், அக்சராய் மற்றும் நீட் மாகாணங்களை விட இது பெரியதாகும். எரோடோட்டசின் கூற்றுப்படி, அயோனியன் கிளர்ச்சியின் போது (கிமு 499), கப்படோசியர்கள் தாரசு மலையிலிருந்து இயூக்சின் ( கருங்கடல் ) அருகே ஒரு பகுதியை ஆக்கிரமித்ததாகக் கூறப்பட்டது. இந்த அர்த்தத்தில், கப்படோசியா தெற்கில் தாசசு மலைகளின் சங்கிலியால் சூழப்பட்டுள்ளது, இது சிலிசியாவிலிருந்து கிழக்கிலும், கிழக்கே புறாத்து நதியாலும், வடக்கே பான்டசுவாலும், மேற்கில் இலைகோனியா மற்றும் கிழக்கு கலாத்தியாவாலும் பிரிக்கப்படுகிறது.  
வரலாறு முழுவதும் கிறிஸ்தவ மூலங்களில் பாரம்பரியமாகப் பயன்படுத்தப்படும் இந்த பெயர், விதிவிலக்கான இயற்கை அதிசயங்களின் ஒரு பகுதியை வரையறுக்க ஒரு சர்வதேச சுற்றுலா கருத்தாக தொடர்ந்து பயன்படுத்தப்படுகிறது, குறிப்பாக தேவதை புகைபோக்கிகள் பாறைகள் மற்றும் ஒரு தனித்துவமான வரலாற்று மற்றும் கலாச்சார பாரம்பரியத்தால் வகைப்படுத்தப்படுகிறது.
# கப்படோசியா நகரம்

## சொற்பிறப்பு

கப்படோசியா என்ற பெயரின் முந்தைய பதிவு கிமு 6 ஆம் நூற்றாண்டின் பிற்பகுதியிலிருந்து தொடங்குகிறது. பாரசீக சாம்ராச்சியத்தின் அகாமனிய மன்னர்களான முதலாம் டேரியஸ் மற்றும் செர்க்செசு ஆகியோரின் *முத்தரப்பு* கல்வெட்டுகளில் *கட்டபுகா* என்று வெட்டப்பட்டுள்ளது. லூவிய மொழியில் இதன் அர்த்தம் "கீழ்நாடு" என்பதாகும். கிரேக்கர்கள் ,சிரியர்கள் அல்லது வெள்ளை சிரியர்கள், லுகோசிரி மற்றும் பெர்சியர்கள் ஆகியோரால் கப்படோசியா என்ற பெயர் பயன்படுத்தப்பட்டது என்று எரோடோட்டசு குறிப்பிடுகிறார்.
# கப்படோசியா நகரம்

## புவியியல் மற்றும் காலநிலை

கப்படோசியா மத்திய துருக்கியின் மையப்பகுதியில் மத்திய அனத்தோலியாவில் உள்ளது. 1000 மீ மேல் உயரத்தின் எரிமலை சிகரங்களையும் கொண்டுள்ளது. வரலாற்றில் கப்படோசியாவின் எல்லைகள் தெளிவற்றவை, குறிப்பாக மேற்கு நோக்கி. தெற்கே, டாரஸ் மலைகள் சிலிசியாவுடனான எல்லையை உருவாக்குகின்றன மற்றும் மத்தியதரைக் கடலில் இருந்து கப்படோசியாவை பிரிக்கின்றன. மேற்கில், கப்படோசியா தென்மேற்கில் உள்ள இலைகோனியாவின் வரலாற்று பகுதிகளாலும், வடமேற்கில் கலாத்தியாவிலும் எல்லைகளாக உள்ளது. அதன் இருப்பிடம் மற்றும் அதிக உயரத்தின் காரணமாக, கப்படோசியா ஒரு குறிப்பிடத்தக்க காலநிலையைக் கொண்டுள்ளது, வெப்பமான வறண்ட கோடை மற்றும் குளிர்ந்த பனி குளிர்காலம். மழைப்பொழிவு குறைவாகவும், இப்பகுதி பெரும்பாலும் வறண்டதாகவும் உள்ளது.
# கப்படோசியா நகரம்

## நவீன சுற்றுலா

பயணம் பிரபலமானது. ]]
தனித்துவமான புவியியல், வரலாற்று மற்றும் கலாச்சார அம்சங்களைக் கொண்ட பல பகுதிகளைக் கொண்டிருப்பதால் இப்பகுதி ஒரு பிரபலமான சுற்றுலாத் தலமாகும். சுற்றுலாவுக்காக நெவ்செர், கெய்செரி, அக்சரே மற்றும் நிக்டே என்ற கப்படோசியாவில் 4 நகரங்கள் உள்ளன.
# கப்படோசியா நகரம்

## போக்குவரத்து

இப்பகுதி முக்கிய நகரமான கெய்செரிக்கு தென்மேற்கே அமைந்துள்ளது, இது அங்காரா மற்றும் இசுதான்புல் மற்றும் பிற நகரங்களுக்கு விமான மற்றும் ரயில் சேவையை கொண்டுள்ளது. கப்படோசியா நகரம் மிக முக்கியமான மற்றும் சுற்றுலாத் தலங்களான உர்குப், கோர்மி, இலகரா பள்ளத்தாக்கு, செலிமி, குசல்யுர்ட், சிசர், அவனோசு மற்றும் செல்வ் ஆகியவற்றைக் கொண்டுள்ளது. அதிக அளவில் பார்வையிடப்படும் நிலத்தடி நகரங்களில் உள்ளன. ஆர்கப், கோரேம், குச்ஸ்லியுர்த் மற்றும் உகிசார் ஆகிய இடங்களில் சிறந்த வரலாற்று மாளிகைகள் மற்றும் சுற்றுலா தங்குமிடங்கள் உள்ளன.
# கப்படோசியா நகரம்

## இடைத்தோலியப்புற்று

1975 களில், மத்திய கப்படோசியா-துசுகோய், கரியான் மற்றும் சரிக்தார் ஆகிய மூன்று சிறிய கிராமங்களில் ஆய்வறிக்கை ஒன்றில் இடைத்தோலியப்புற்று இப்பகுதிகளில் அதிகம் காணப்படுவதாகவும் இதன் காரணமாக 50% மரணங்கள் ஏற்படுகிறது எனக் கூறுகிறது. இது கல்நாருக்கு ஒத்த பண்புகளைக் கொண்ட ஒரு செயோலைற்று மற்றும் எரியோனைட் ஆகிய கனிமங்கள் காரணமாக இருந்திருக்கலாம் என ஆய்வுகள் சுட்டிக் காட்டுகிறது. ஆய்வுகள் பிராந்தியத்தின் பிற பகுதிகளுக்கும் விரிவுபடுத்தப்படுகின்றன.
# கப்படோசியா நகரம்

## ஊடகம்

அதன் நிலப்பரப்பு காரணமாக இப்பகுதி பல படங்களில் இடம்பெற்றது. 1983 இத்தாலிய / பிரஞ்சு / துருக்கிய திரைப்படமான *உயோர், தி ஹண்டர் ஃப்ரம் தி ஃபியூச்சர்* *கப்படோசியாவில்* படமாக்கப்பட்டது. 2010 மற்றும் 2011 ஆம் ஆண்டின் முற்பகுதியில், *கோஸ்ட் ரைடர்: ஸ்பிரிட் ஆஃப் வெஞ்சியன்ஸ்* படமும் கப்படோசியா பிராந்தியத்தில் படமாக்கப்பட்டது. துருக்கிய நடிகை அஸ்ரா அகான் *ஃபர்ஸ்ட் ஐஸ்* என்ற சூயிங் கம் ஒரு விளம்பரத்தில் பங்கேற்றார். வணிக நோக்கில் தயாரிக்கப்படும் ஒரு சில நிகழ்ச்சிகள் இப் பகுதியின் சில அம்சங்களைக் காட்டுகிறது.
# கப்படோசியா நகரம்

## விளையாட்டு

2012 முதலே, ஜூலை மாதம் பாலைவனதை அடிப்படையாகக் கொண்டு மாரத்தான் தடகளப் போட்டி ஆண்டுதோறும் நடத்தப்படுகிறது. இப்போட்டி ஆறு நாட்களில் கப்படோசியா முழுவதும் பல இடங்கள் வழியாக துஸ் ஏரியை அடைகிறது. 2016 செப்டம்பர் 9 மற்றும் செப்டம்பர் 13 க்கு இடையில், முதன்முறையாக, துருக்கிய அதிபர் பங்கேற்ற இரு சக்கர உந்து பயணம் கப்படோசியாவில் நடந்தது. இதில் உலகம் முழுவதும் இருந்து 300 க்கும் மேற்பட்ட சைக்கிள் ஓட்டுநர்கள் பங்கேற்றனர்.
# சிலியின் வரலாறு

கி.மு. 3000 முதல் சிலியில் மக்கள் குடியேறி வாழத் தொடங்கி இருக்கலாம். 16 ஆம் நூற்றாண்டில், எசுப்பானியாவின் வெற்றியாளர்கள் இன்றைய சிலியின் பகுதியை அடக்கி காலனித்துவப்படுத்தத் தொடங்கினர். கி.மு 1540 மற்றும் 1818 க்கு இடையில் இப்பகுதி ஒரு காலனியாக இருந்தது. முதல் வேளாண் விளைபொருட்களின் ஏற்றுமதியால் நாட்டின் பொருளாதார வளர்ச்சி தொடங்கியது. பின்னர் சோடியம் நைட்ரேட்டு, தாமிரம் போன்றவை அடுத்தடுத்து ஏற்றுமதிப் பட்டியலில் வந்தன. மூலப்பொருட்களின் வளம் பொருளாதார முன்னேற்றத்திற்கு வழிவகுத்ததோடு, சார்புத்தன்மைக்கும், அண்டை நாடுகளுடனான போர்களுக்கும் வழிவகுத்தது. சிலி சுதந்திரம் பெற்ற முதல் 150 ஆண்டுகளில் பல்வேறு வகையான கண்காணிப்புடைய சட்டதிட்டங்கள் உடைய அரசாங்கங்களால் நிர்வகிக்கப்பட்டது. அங்கு வாக்காளர்கள் கவனமாக விசாரிக்கப்பட்டு ஒரு உயரடுக்கினரால் கட்டுப்படுத்தப்பட்டனர்.  
பனிப்போரின் விளைவாக, பொருளாதார மற்றும் சமூக உயர்வுகளை சரி செய்வதில் உள்ள தோல்வி மற்றும் குறைந்த வசதி படைத்த மக்களிடம் அதிகரித்த அரசியல் விழிப்புணர்வு, அமெரிக்க நடுவண் ஒற்று முகமையால் முக்கிய அரசியல் குழுக்களுக்கு வழங்கப்பட்ட மறைமுக தலையீடு மற்றும் பொருளாதார நிதியுதவி, போன்றவை சோசலிச ஜனாதிபதி சால்வடார் அலெண்டேவின் கீழ் அரசியல் முனைவுறுத்தலுக்கு வழிவகுத்தது. இதன் விளைவாக 1973 சதித்திட்டம் மற்றும் ஜெனரல் அகஸ்டோ பினோசேவின் இராணுவ சர்வாதிகாரம் ஆகியவற்றை விளைவித்தன. அதன் பின்னர் 17 ஆண்டுகால ஆட்சியானது பல மனித உரிமை மீறல்கள் மற்றும் ஆழ்ந்த சந்தை சார்ந்த பொருளாதார சீர்திருத்தங்களுக்கு காரணமாக இருந்தது . இறுதியாக, 1990 இல், சிலி ஒரு அமைதியான மக்களாட்சிக்கு மாற்றம் கண்டது.
# சிலியின் வரலாறு

## ஆரம்பகால வரலாறு (1540 க்கு முன்)

சுமார் 10,000 ஆண்டுகளுக்கு முன்பு, குடியேறிய பூர்வீக அமெரிக்கர்கள் இன்றைய சிலியின் வளமான பள்ளத்தாக்குகளிலும் கரையோரப் பகுதிகளிலும் குடியேறினர். இசுப்பானிக் காலத்திற்கு முந்தைய சிலி பன்னிரெண்டு வெவ்வேறு அமெரிண்டியன் சமூகங்களுக்கு சொந்தமானது. தற்போதைய நடைமுறையில் உள்ள கோட்பாடுகள் என்னவென்றால், இக்கண்டத்திற்கு மனிதர்களின் ஆரம்ப வருகை பசிபிக் கடற்கரையோரத்தில் தெற்கே க்ளோவிஸ் கலாச்சாரத்திற்கு முந்தைய விரைவான விரிவாக்கத்திலோ அல்லது பசிபிக் மறுபக்க இடம்பெயர்விலோ நடந்திருக்கும்.  
இத்தகைய பன்முகத்தன்மை இருந்தபோதிலும், பழங்குடி மக்களை மூன்று முக்கிய கலாச்சார குழுக்களாக வகைப்படுத்த முடியும்: வளமான கைவினைத் தொழில்களை வளர்த்தெடுத்த வடக்கத்திய மக்கள், சௌபா ஆறு மற்றும் சிலோ தீவு இவறறுக்கிடையே உள்ள பகுதியில் குடியேறிய அராவ்கேனிய கலாச்சாரத்தைப் பின்பற்றும், விவசாயத்தை அடிப்படயைாக் கொண்டு வாழும் மக்கள், பல்வேறு நாடோடி மரபு பழங்குடியினரை உள்ளடக்கிய, மீன்பிடி மற்றும் வேட்டையாடுதலைத் தொழிலாகக் கொண்ட படகோனிய கலாச்சாரத்தைக் கொண்ட மக்கள் ஆகியோர் ஆவர். எந்த விரிவான, மையப்படுத்தப்பட்ட, நிலைத்தமர்ந்த நாகரிகமும் உச்சத்தில் ஆட்சி செய்யவில்லை.  
அராவ்கேனியர்கள், வேட்டைக்காரர்கள், உணவு சேகரிப்பாளர்கள் மற்றும் விவசாயிகளைக் கொண்ட துண்டு துண்டான சமூகம், சிலியில் மிகப்பெரிய பூர்வீக அமெரிக்க குடிமைக்குழுவை உருவாக்கியது. பிற பழங்குடி குழுக்களுடன் வர்த்தகம் மற்றும் போரில் ஈடுபட்ட ஒரு நாடோடி இன மக்கள், சிதறிய குடும்பக் குழுக்களிலும் சிறிய கிராமங்களிலும் வாழ்ந்தனர். அராவ்கேனியர்களுக்கு எழுத்து வடிவ மொழி இல்லை என்றாலும், அவர்கள் ஒரு பொதுவான மொழியைப் பயன்படுத்தினர். மத்திய சிலி பகுதியில் வாழ்ந்தவர்கள் நிலைத்த வாழ்க்கையைக் கொண்டவர்களும் நீர்ப்பாசனத்தைப் பயன்படுத்தியவர்களும் ஆவார்கள். தெற்கில் உள்ளவர்கள் வேட்டையாடலையும், விவசாயத்தையும் இணைந்து செய்து வந்தனர்.
# தில்ஷன் முனவீரா

**எல்தீன மேதகேதரா தில்ஷன் யாசிகா முனவீரா(Eldenia Medagedara Dilshan yasika Munaweera பிறப்பு 24 ஏப்ரல் 1989 )** பொதுவாக **தில்ஷான்** முனவீரா என அறியப்படும் இவர் இலங்கைத் துடுப்பாட்ட அணியின் வீரர் ஆவார். இவர் இலங்கை அணிக்காக ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 ஆகிய போட்டிகளில் விளையாடி வருகிறார். 2012 ஆம் ஆண்டில் நடைபெற்ற ஐசிசி உலக இருபது20 உலகத் துடுப்பாட்டக் கோப்பைத் தொடரில் இவர் இலங்கை அணி சார்பாக விளையாடினார். வலதுகை துடுப்பாட்டாளரான இவர் அதிரடியாக ஓட்டங்களை எடுப்பதன் மூலம் பரவலாக அறியப்படுகிறார். மேலும் இவர் வலதுகை சுழற் பந்துவீச்ச்சாளராகவும் செயல்படுகிறார்.
# தில்ஷன் முனவீரா

## ஆரம்பகால வாழ்க்கை மற்றும் உள்ளூர் போட்டிகள்

இவர் துடுப்பாட்டக் குடும்பத்தில் பிறந்தவர் ஆவார்.இவரின் பெற்றோரும் இலங்கை முதல் தரத் துடுப்பாட்டப் போட்டிகளில் விளையாடியுள்ளனர். இவரின் தந்தை சுதாத் முனவீரா மற்றும் தாய் மஞ்சுளா முனவீரா ஆகிய இருவருமே முதல் தரத் துடுப்பாட்டப் போட்டிகளில் விளையாடியுள்ளனர். இவரின் தாய் பெண்கள் அணிக்காக விளையாடியுள்ளார். தில்ஷான் முனவீரா 2016 ஆம் ஆண்டில் சஞ்சீவனி பலிஹக்காரா எனும் ஒப்பனை வடிவமைப்பாளரை திருமணம் செய்தார்.  
அவர் கொழும்பின் நாலந்தா கல்லூரியில் கல்வி பயின்றார் மற்றும் 2006 ஆம் ஆண்டு முதல் 2008 ஆம் ஆண்டு வரை கல்லூரியில் இருந்த லெவன் அணிக்காக துடுப்பாட்டம் விளையாடினார்.  
2018 ஆம் ஆண்டில் நடைபெற்ற சூப்பர் மாகாணத் துடுப்பாட்டத் தொடரில் இவர் விளையாடினார். அந்த ஆண்டில் நடைபெற்ற போட்டிகளில் இவர் கொழும்பு துடுப்பாட்ட அணி சார்பாக விளையாடினார்.
# தில்ஷன் முனவீரா

## சர்வதேச போட்டிகள்

முனவீரா ப்ளூம்ஃபீல்ட் துடுப்பாட்டம் மற்றும் தடகள சங்கத்திற்காக முதல் தர துடுப்பாட்டப் போட்டிகளில் விளையாடியுள்ளார். இலங்கைக்காக நான்கு இருபது -20 சர்வதேச போட்டிகளிலும் விளையாடியுள்ளார்.  
2008 ஐசிசி 19 வயதுக்குட்பட்ட துடுப்பாட்ட உலகக் கோப்பைத் தொடரிலும் , 2010 ஆசிய விளையாட்டுப் போட்டிகளிலும் அவர் இலங்கையை பிரதிநிதித்துவப்படுத்தினார்.  
முனவீரா ஆஸ்திரேலியாவுக்கு எதிரான பன்னாட்டு இருபது 20 போட்டிகளில் 2017 ஆம் ஆண்டில் ஓர் அனுபவம் வாய்ந்த மட்டையாளராகத் தேர்வு செய்யப்பட்டார். பல அனுபவம் வாய்ந்த வீரர்கள் காயம் காரணமாக அந்தத் தொடரில் விளையாட இயலாமல் போனது. சில காலஃ இடைவெளிக்குப் பிறகு மீண்டும் 2017 ஆம் ஆண்டில் இவர் துடுப்பாட்டப் போட்டிகளில் விளையாடினார்.ஆத்திரேலியத் துடுப்பாட்ட அணிக்கு எதிரான அந்த இருபது20 போட்டியில் இவர் 29 பந்துகளில் 44 ஓட்டங்கள் எடுத்து அணியின் வெற்றிக்கு உதவினார். அந்தப் போட்ட்டியில் ஆத்திரேலிய அணி ஐந்து இலக்குகளால் வெற்றி பெற்றது. ஆகஸ்ட் 2017 இல், அவர் இந்தியாவுக்கு எதிரான நான்காவது போட்டிக்கு முன்னதாக இலங்கையின் ஒருநாள் சர்வதேச (ஒருநாள்) அணியில் சேர்க்கப்பட்டார். 31 ஆகஸ்ட் 2017 அன்று இந்தியாவுக்கு எதிராக ஒருநாள் போட்டியில் அறிமுகமானார். அவர் 11 ரன்கள் மட்டுமே எடுத்தார். அந்தப் போட்டியில் இலங்கைத் துடுப்பாட்ட அணி 168 ஓட்டங்களில் தோல்வியடைந்தது.  
மே 2018 இல், 2018–19 சீசனுக்கு முன்னதாக இலங்கை துடுப்பாட்ட வாரியத்தினால் தேசிய ஒப்பந்தம் வழங்கப்பட்ட 33 துடுப்பாட்ட வீரர்களில் ஒருவராக இருந்தார்.
# ஒசதா பெர்னாண்டோ

**போதியபதுகே ஒசதா பியூமல்** **பெர்னாண்டோ**(Bodiyabaduge Oshada Piyumal Fernando பிறப்பு 15 ஏப்ரல் 1992),பொதுவாக ஒசதா பெர்னாண்டோ என அறியப்படும் இவர் இலங்கைத் துடுப்பாட்ட அணியின் வீரர் ஆவார். இவர் இலங்கைத் துடுப்பாட்ட அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 ஆகிய மூன்று துடுப்பாட்ட வடிவங்களிலும் இவர் விளையாடி வருகிறார். உள்ளூர் போட்டிகளில் இவர் ஜில்லா மரியான் துடுப்பாட்ட சங்கத்திற்காக விளையாடி வருகிறார். 2019 ஆம் ஆண்டில் இவர் இலங்கைத் துடுப்பாட்ட அணி சார்பாக சர்வதேசப் போட்டிகளில் அறிமுகமானார்.
# ஒசதா பெர்னாண்டோ

## உள்ளூர் போட்டிகள்

2011 ஆம் ஆண்டில் இவர் முதல் தரத் துடுப்பாட்டப் போட்டியில் அறிமுகமானார். ஏப்ரல் 11 இல் நடைபெற்ற பிரிமியர் கோப்பை தொடரில் இவர் காலி துடுப்பாட்ட சங்கம் சார்பாக முதல் தர துடுப்பாட்ட போட்டியில் அறிமுகமானார்.  
மார்ச் 2018 இல், இவர் 2017–18 சூப்பர் ஃபோர் மாகாண துடுப்பாட்ட தொடரில் இவர் காலி துடுப்பாட்ட அணி சார்பாக விளையாடினார் . 2018–19 ஆம் ஆண்டுகளில் நடைபெற்ற எஸ்.எல்.சி இருபது20 போட்டித் தொடரிலிவர் காலி துடுப்பாட்ட அணி சார்பாக விளையாடினார். 2018–19 ஆம் ஆண்டில் நடைபெற்ற பிரீமியர் லீக் தொடரின் 9 போட்டிகளில்1,181 ஓட்டங்கள் எடுத்தார் இதில் ஆறு 100 ஓட்டங்கள் அடங்கும் .இதன்மூலம் அதிக ஒட்டங்கள் எடுத்த வீரர்கள் வரிசையில் முதலிடம் பெற்றார்  
மார்ச் 2019 இல், 2019 சூப்பர் மாகாண ஒருநாள் போட்டித் தொடரில் தம்புல்லா அணியில் இவர் இடம் பெற்றார் .
# ஒசதா பெர்னாண்டோ

## சர்வதேச போட்டிகள்

பிப்ரவரி 2019 இல், இலங்கை துடுப்பாட்ட அணி தென்ஆப்பிரிக்காவில் சுற்றுப்பயணம் செய்து விளையாடியது. அந்தத் தொடரில் இலங்கை அணி சார்பாக இவர் தேர்வானார்.  
2019 ஆம் ஆண்டில் இலங்கைத் துடுப்பாட்ட அணி தென்னாப்பிரிக்காவில் சுற்றுப் பயணம்செய்து விளையாடியது. பிபரவரி 13,அன்று தென்னாப்பிரிக்கத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவர் அறிமுகமானார். போர்ட் எலிசபெத்தில் நடந்த இரண்டாவது போட்டியின் போது, பெர்னாண்டோ தனது முதல் ஐம்பது ஓட்டங்களை அடித்தார். குசால் மெண்டிஸுடன் சேர்ந்து, 213 பந்துகளில் 163 ரன்கள் எடுத்து இறுதி வரை ஆட்டமிழக்காமல் இருந்து அணியின் வெற்றிக்கு உதவினார். இந்தப் போட்டியில் இலங்கை அணி 8 இலக்குகளில் வெற்றி பெற்றது. இவர் 75 பந்துகளில் 106 ஓட்டங்லள் எடுத்தார். மெண்டிஸ் 110 பந்துகளில் 84 ஓட்டங்கள் எடுத்தார். இந்தப் போட்டியில் கிடைத்த வெற்றியின் மூலம் இலம்ங்கைத் துடுப்பாட்ட அணி 2-0 என்று தொடரை வென்றது. மேலும் தென்னாப்பிரிக்காவில் முதல் முறையாக தேர்வுத் துடுப்பாட்டத் தொடரை வென்று சாதனை படைத்தது.  
அதே மாதத்தின் பிற்பகுதியில், இவர் தென்னாப்பிரிக்கத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் அறிமுகமானார். செப்டம்பர் 2019 இல், பாகிஸ்தானுக்கு எதிரான தொடருக்கான இலங்கையின் பன்னாடு இருபது20 அணியில் இவர் இடம் பெற்றார். இவர் அக்டோபர் 9, 2019 அன்று பாகிஸ்தானுக்கு எதிராக இலங்கைக்காக பன்னாட்டு இருபது20 போட்டியில் அமுகமானார். இந்த போட்டியில் இவர் ஆட்டமிழக்காமல் 78 ஓட்டங்கள் எடுத்தார். அந்தப் போட்டியில் இலங்கை 13 ஓட்டங்களில் வென்றது மற்றும் பாகிஸ்தானை 3-0 எனும் கணக்கில் வென்றது.
# ஷெகான் மதுசங்கா

**தேவபுரேஜ் ஷெஹான் மதுஷங்க குமாரா** (Devapurage Shehan Madushanka Kumara **பிறப்பு:மே 10, 1995)** பொதுவாக ஷெஹான் மனுஷங்க என அறியப்படும் இவர் இலங்கை துடுப்பாட்ட அணியின் வீரர் ஆவார் இவர் இலங்கை துடுப்பாட்ட அணி சார்பாக ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது 20 ஆகிய போட்டிகளில் விளையாடி வருகிறார். வலது கை மட்டையாளர் மற்றும் வலது கை மித வேகப்பந்து வீச்சாளரான இவர் ஜோசப் வாஸ் கல்லூரியில் பயின்றார்.
# ஷெகான் மதுசங்கா

## உள்ளூர் போட்டிகள்

ஜிம்பாப்வே டெவலப்மென்ட் லெவன் அணிக்கு எதிராக முதல் தரத் துடுப்பாட்டப் போட்டிகளில் இவர் அறிமுகமானார் இவர் 15 மார்ச் 2017 அன்று 2016–17 மாவட்ட ஒருநாள் போட்டித் தொடரில் இவர் கிலினோச்சி மாவட்ட துடுப்பாட்ட அணிக்காக பட்டியல் அ துடுப்பாட்ட போட்டிகளில் அறிமுகமானார். மார்ச் 2018 இல், இவர் 2017–18 சூப்பர் ஃபோர் மாகாணத் துடுப்பாட்ட தொடரில் இவர் தம்புல்லா அணியில் இடம் பெற்றார் . அடுத்த மாதம் அறிவிக்கப்பட்ட 2018 சூப்பர் மாகாண ஒருநாள் போட்டிக்கான தம்புல்லா அணியிலும் இவர் இடம் பெற்றார் .  
2018 ஆம் ஆண்டில் நடைபெற்ற எஸ்.எல்.சி இருபது20 துடுப்பாட்ட லீக்கில் தம்புல்லா துடுப்பாட்ட அணியில் இவர் இடம் பெற்றார். மார்ச் 2019 இல், 2019 சூப்பர் மாகாண ஒருநாள் போட்டிக்கான தொடரில் இவர் காலி துடுப்பாட்ட அணியில் இடம் பெற்றார் .
# ஷெகான் மதுசங்கா

## சர்வதேச வாழ்க்கை

வங்காளதேச துடுப்பாட்ட அணி இலங்கை துடுப்பாட்ட அணி மற்றும் மேற்கிந்தியத் தீவுகள் துடுப்பாட்ட அணி ஆகிய மூன்று அணிகள் கலந்து கொண்ட முத்தரப்பு தொடருக்கான இலங்கையின் ஒருநாள் சர்வதேச (ஒருநாள்) அணியில் இவர் இடம் பெற்றார். 27 ஜனவரி 2018 அன்று நடந்த முத்தரப்பு தொடரின் இறுதிப் போட்டியில் வங்காளதேசத் துடுப்பாட்ட அணிக்கு எதிராக இலங்கைக்காக ஒருநாள் போட்டியில் இவர் அறிமுகமானார். இந்த போட்டியில், இவர் ஹாட்ரிக் இலக்குகளை வீழ்த்தினார் இதன்மூலம் ஒருநாள் பன்னாட்டுத் துடுப்பாட்டப் போட்டியில் அறிமுகப் போட்டியில் ஹாட்ரிக் இலக்குகளை வீழ்த்திய நான்காவது சர்வதேச வீரர் மற்றும் இரண்டாவது இலங்கை வீரர் எனும் சாதனை படைத்தார்.  
பிப்ரவரி 2018 இல், வங்காளதேசத் துடுப்பாட்ட அணிக்கு எதிரான தொடருக்கான இலங்கையின் பன்னாட்டு இருபது20 அணியில் இவர் இடம் பெற்றார். இவர் பிப்ரவரி 15, 2018 அன்று வங்காளதேச துடுப்பாட்ட அணிக்கு எதிரான பன்னாட்டு இருபது20 போட்டியில் அறிமுகமானார்.  
இரண்டாவது டி 20 போட்டியில், மதுஷங்கா ஒரு ஓவரில் இரண்டு ஆரம்ப விக்கெட்டுகளை வீழ்த்தி இலங்கை அணி வெற்றி பெறுவதற்கு உதவிகரமாக இருந்தார். இருப்பினும், அவரது காயத்தால், இவர் மார்ச் மாதம் நடைபெற இருந்த நிதாகஸ் கோப்பைத் தொடர் மற்றும் சில இரு தரப்பு போட்டிகளில் விளையாட இயலாமல் போனது.  
மே 2018 இல், 2018–19 இல் இலங்கை துடுப்பாட்ட வாரியத்தால் தேசிய ஒப்பந்தம் வழங்கப்பட்ட 33 கிரிக்கெட் வீரர்களில் ஒருவராக இருந்தார். டிசம்பர் 2018 இல், 2018 ஏ.சி.சி வளர்ந்து வரும் ஆசிய அணிகள் கோப்பைக்கான இலங்கை அணியில் இடம் பெற்றார்.
# நாரா மாநிலம்

நாரா (ஆங்கிலம்: Nara Prefecture) என்பது சப்பானின் ஒன்சூ தீவுப் பகுதியில் அமைந்துள்ள ஒரு மாநிலமாகும். நாரா மாநில மக்கள் தொகை 1,348,930 (2017 செப்டம்பர் 1 இன்படி) மற்றும் புவியியல் பரப்பளவு 3,691 கி.மீ.² (1,425 சதுர மைல் ) ஆகும். நாரா எல்லைகளாக வடக்கு பகுதியில் கியோத்தோ மாநிலம் வடமேற்கில் ஒசாகா மாநிலம், தென்மேற்கே வக்காயாமா மாநிலம் , மற்றும் கிழக்கே மீ மாநிலம் கொண்டுள்ளது.  
நாரா நாரா மாநிலத்தின் தலைநகரமம் மற்றும் மிகப் பெரிய நகரங்களில் ஒன்றாகும். காசிகரா, இக்கோமா, மற்றும் யமதோகாரியமா போன்ற முக்கிய நகரங்களை உள்ளடக்கியது. நாரா மாநிலம் சப்பானின் பசிபிக் பெருங்கடல் கடற்கரையில் கி தீபகற்பத்தின் மையத்தில் அமைந்துள்ளது, மேலும் இது எட்டு நிலப்பரப்புள்ள மாகாணங்களில் ஒன்றாகும். ஜப்பானில் உள்ள வேறு எந்த மாகாணத்தையும் விட உலகப் பாரம்பரிய களத்தின் பட்டியல்களைக் கொண்ட பெருமை நாரா மாநிலத்திற்கு உண்டு.
# நாரா மாநிலம்

## நிலவியல்

சப்பான் பகுதியில்,நாரா கான்சை, அல்லது கின்கி எல்லை பகுதியாக உள்ளது , மற்றும் கி தீபகற்பத்தில் மத்தியில் ஒன்சூவின் மேற்கே அமைந்துள்ளது. நாரா மாநிலம் நிலத்தால் சூழப்பட்டுள்ளது. இது மேற்கு திசையில் வாக்கயாமா மாநிலம் மற்றும் ஒசாகா மாநிலம் ; வடக்கே கியோத்தோ மாநிலம் மற்றும் கிழக்கில் மை மாநிலம் ஆகியவற்றால் சூழப்பட்டுள்ளது  
நாரா மாநிலம் 78.5 கி.மீ&nbsp; கிழக்கிலிருந்து மேற்கு நோக்கி மற்றும் 103.6 கி.மீ&nbsp; வடக்கிலிருந்து தெற்கே பரவியுள்ளது.. பெரும்பாலான மலைப்பகுதிகள் காடுகளால் சூழப்பட்டுள்ளன, மக்கள் வசிக்கும் பகுதி 851 சதுர கி.மீ.மட்டுமே. மொத்த பரப்பளவில் மக்கள் வசிக்கக்கூடிய பகுதியின் விகிதம் 23% ஆகும், இது சப்பானில் உள்ள 47 மாகாணங்களில் 43 வது இடத்தில் உள்ளது.  
மாநிலத்தின் மொத்த நிலப்பரப்பு சுமார் 17% பின்வரும் தேசிய பூங்காக்களால்சூழப்பட்டுள்ளது. யோஷினோ-குமானோ தேசிய பூங்கா, கோங்கோ-இக்காமோ தேசியப் பூங்கா, கோயா தேசியப் பூங்கா, ஏவோயாமா தேசியப் பூங்காதேசியப் பூங்கா</a> ,குவாசி தேசிய பூங்காக்கள்; மற்றும் சுகிகேஸ்-கோனோயாமா இயற்கைப் பூங்கா, யதா இயற்கைப் பூங்கா, மற்றும் யோஷினோகாவா-சுபோரோ இயற்கைப் பூங்கா போன்ற இயற்கை பூங்காக்கள் இங்கு அமைந்துள்ளது.
# நாரா மாநிலம்

## நகரங்கள் மற்றும் கிராமங்கள்

நாராவில் ஏழு மாவட்டங்கள் உள்ளன, அவை மேலும் 15 நகரங்களாகவும் 12 கிராமங்களாகவும் பிரிக்கப்பட்டுள்ளன
# நாரா மாநிலம்

## மக்கள் தொகை

சப்பானின் 2005 மக்கள் தொகை கணக்கெடுப்பின்படி, நாரா மாநிலம் 1,421,310 பேர் கொண்ட மக்கள் தொகையைக் கொண்டுள்ளது, இது 2000 ஆம் ஆண்டிலிருந்து 1.5% ஆகக் குறைந்துள்ளது.
# நாரா மாநிலம்

## பொருளாதாரம்

நாராவிற்கான 2004 நாட்டின் மொத்த உற்பத்தி 8 3.8 டிரில்லியன் ஆகும், இது முந்தைய ஆண்டை விட 0.1% வளர்ச்சியாகும்.
# நாரா மாநிலம்

## கலாச்சாரம்

நாராவின் கலாச்சாரம் அது அமைந்துள்ள கான்சாய் பிராந்தியத்துடன் பிணைக்கப்பட்டுள்ளது. இருப்பினும், கான்சாயின் மற்ற ஒவ்வொரு மாகாணங்களையும் போலவே, நாராவும் அதன் கலாச்சாரத்திற்கு தனித்துவமான அம்சங்களைக் கொண்டுள்ளது, அதன் பகுதிகள் நாரா காலத்தைச் சேர்ந்த அதன் நீண்ட வரலாற்றிலிருந்து உருவாகின்றன.
# நாரா மாநிலம்

## கலாச்சாரம்

### பாரம்பரிய கலைகள்

பின்வருபவை பொருளாதாரம், வர்த்தகம் மற்றும் கைத்தொழில் அமைச்சகத்தால் நாராவின் பாரம்பரிய கலைகளாக அங்கீகரிக்கப்பட்டுள்ளன:  
- தாகயாமா தேயிலை துடைப்பம் (மூங்கில் உருப்படி வகை, 1975 இல் அங்கீகரிக்கப்பட்டது)
- நாரா கைரேகை தூரிகை (1977 இல் அங்கீகரிக்கப்பட்டது)
# நாரா மாநிலம்

## விளையாட்டு

கால் பந்தாட்டம் நாராவை மையமாகக் கொண்டுள்ளது.
# சென்னை சர்வதேச விமான நிலைய மெட்ரோ நிலையம்

**சென்னை சர்வதேச விமான நிலைய மெட்ரோ நிலையம்,** *(Chennai International Airport Metro Station)* சென்னை மெட்ரோவின் நீல பாதையில் உள்ள ஒரு மெட்ரோ ரயில் நிலையமாகும். இந்த நிலையம் சென்னை சர்வதேச விமான நிலையம் மற்றும் மீனம்பாக்கம் மற்றும் திரிசூலத்தின் சுற்றுப்புறங்களுக்கு சேவை செய்கிறது.  
இந்த நிலையம் விமான நிலையத்துடன் விரைவான போக்குவரத்து இணைப்பை செயல்படுத்துகிறது. டெல்லிக்குப் பிறகு இந்தியாவின் இரண்டாவது நகரமாக சென்னை திகழ்கிறது.
# சென்னை சர்வதேச விமான நிலைய மெட்ரோ நிலையம்

## கட்டுமானம்

மெட்ரோ நிலையத்திற்கான அடித்தளம் 24 மே 2012 அன்று அமைக்கப்பட்டது. கிரியேட்டிவ் குழுமத்துடன் கலந்தாலோசித்து நிலையத்தின் கட்டடக்கலை மற்றும் கட்டமைப்பு வடிவமைப்பு எஎஐ (AAI) ஆல் மேற்கொள்ளப்படும் என்றும் அதே வேளையில், நிலையத்தின் உட்புறங்களை சி.எம்.ஆர்.எல் வடிவமைக்கும் என்றும் ஆலோசிக்கப்பட்டது. மெட்ரோ நிலையத்தை நிர்மாணிப்பதற்கான காலம் 14 மாதங்கள் மற்றும் வேலை, 480 மில்லியன் டாலர் செலவில் ஈரோட்டில் உள்ள யு.ஆர்.சி கட்டுமான நிறுவனம் பிரைவேட் லிமிடெட் நிறுவனத்திற்கு வழங்கப்பட்டுள்ளது .  
ஜூலை 2014 இன் இறுதியில், நிலையத்தின் கட்டமைப்பு பணிகள் நிறைவடைந்தன.  
மேலும் வாகன நிறுத்துமிடம் வசதிகளைக் கொண்ட தாழ்வாரத்தில் உள்ள சிலவற்றில் இந்த நிலையம் ஒன்றாகும்
# அரே மாகாணம்

**அரே மாகாணம்** (ஆங்கிலம்: Ağrı Province) துருக்கியின் கிழக்கே அமைந்துள்ளது. இதன் எல்லைகளாகக் கிழக்கே ஈரான், வடகே கர்ச் வடமேற்கில் ஏரிசூரும், தென்மேற்கே முச் மற்றும் பிட்லிசு, தெற்கு பகுதியில் வான், மற்றும் வடகிழக்கில் இக்திர் ஆகிய பகுதிகளைக் கொண்டுள்ளது. இதன் பரப்பளவு 11,376&nbsp;km² ஆகும். மற்றும் 2010 மக்கள் தொகைக் கணக்கெடுப்பின்படி மக்கள் தொகை 542,022 பேர் ஆகும். மாகாணத்தில் பெரும்பான்மையாக குர்து இன மக்கள் இங்கு வசிக்கின்றனர். இப்பகுதியில் கணிசமான அசர்பைசானிய சிறுபான்மையினரும் வசிக்கிறனர். மாகாண தலைநகரான அரே, 1,650 மீ. உயரம் கொண்ட ஒரு பீடபூமி ஆகும். அரே மாகாணம் எட்டு மாவட்டங்களாக பிரிக்கப்பட்டுள்ளது
# அரே மாகாணம்

## நிலவியல்

உயரமுள்ள கம்பீரமான அராரத் மலையின் அருகிலுள்ள சுழல் வடிவ எரிமலையின் பெயரால் இது அரே என்று அழைக்கப்படுகிறது. துருக்கியின் மிக உயரமான மலை மற்றும் ஆர்மீனியர்களுக்கு இது ஒரு தேசிய சின்னமாகும். இங்கிருந்து அசர்பைசான், ஈரான், சியார்சியா மற்றும் ஆர்மீனியாவின் சில பகுதிகளிலிருந்து காணலாம். மலைக்கு அருகிலுள்ள நகரம் தோசுபயாசாத் ஆகும் .  
மாகாணத்தின் 46% மலைப்பகுதி, 29% வெற்று நிலம், 18% பீடபூமி, மற்றும் 7% உயர் புல்வெளி. அலராத் மற்றும் தண்தெரெக் உட்பட 3,000 மீட்டருக்கு மேல் பல சிகரங்களும் உள்ளன. இங்குள்ளச் சமவெளிகள் வளமானவை, எரிமலைகளால் மூடப்பட்டிருக்கும், மேலும் அவை தானியங்கள் மற்றும் மேய்ச்சலுக்குப் பயன்படுத்தப்படுகின்றன. முராத் ஆற்றின் பல்வேறு துணை நதிகள் (இது பின்னர் புறாத்து நதியில் கலக்கிறது) இப்பகுதி வழியாக பாய்ந்து இந்த சமவெளிகளுக்கு தண்ணீர் பாய்ச்சுகிறது. உயர் புல்வெளிகள் மேய்ச்சலுக்குப் பயன்படுத்தப்படுகின்றன.  
இங்குள்ள வானிலை மிகவும் குளிராக இருக்கிறது (முக்கியமாக குளிர்காலத்தில் வெப்பநிலை -10 வரை குறைவாக இருக்கும் &nbsp; °C (14 &nbsp; °F)) மற்றும் மலைப்பகுதிகள் பெரும்பாலும் வெற்று நிலங்களாகவே காணப்படும். மலைகள் வழியாக பல முக்கியமான பாதைகள் மற்றும் வழிகள் உள்ளன.
# அரே மாகாணம்

## இன்று

முக்கிய பொருளாதாரம் விவசாயம் ஆகும். மக்களும் மேய்ச்சல் நிலத்தை நம்பி வாழ்கின்றனர். கோடைகாலத்தில் ஏறுவதற்கும், மலையேறுவதற்கும், குளிர்காலத்தில் பனிச்சறுக்கு விளையாடுவதற்கும் அரே சுற்றுலாப் பயணிகளை மலைக்கு ஈர்க்கிறது. சுற்றுலா ஆர்வமுள்ள பல இடங்கள் இங்கு அமைந்துள்ளது.
# அரே மாகாணம்

## மக்கள் தொகை

அரேவின் இன் மக்கள் தொகை 2000 முதல் 550 ஆயிரம் வரை நிலையானது. துருக்கியின் மொத்த இனப்பெருக்க விகிதத்தில் அரே இரண்டாவது இடத்தில் உள்ளது . பெருநகரப் பகுதிகளில் ( இசுதான்புல் மற்றும் அங்காரா போன்றவை) சிறந்த வாழ்க்கையைத் தேடுவதற்காக பலர் மாகாணத்தின் தொலைதூர கிராமப்புறங்களை விட்டு வெளியேறுகிறார்கள். மக்கள்தொகை வளர்ச்சி மிகக் குறைவாக இருப்பதற்கு அதுவே காரணம்.  
பெரும்பான்மையான அதன் மக்கள் தொகையில் ஏறத்தாழ மூன்று இலட்சத்து பதினைந்தாயிரம் பேர் (59%) நகர்ப்புறங்களில் வாழ்கின்றனர். நகரமயமாக்கல் விகிதம் இன்னும் அதிகரித்து வருகிறது. இருப்பினும், ஆரே விவசாயம் முக்கியமானதாக இருக்கிறது, ஏனெனில் அதிக மக்கள் கிராமப்புறங்களில் வாழ்கின்றனர், விவசாயத்தில் ஈடுபடுகிறார்கள். 1965 முதல் 2017 வரையிலான காலகட்டத்தில் கிராமப்புற மக்கள் தொகை ஒரு இலட்சத்து தொன்னூறாயிரத்திலிருந்து இரண்டு இலட்சத்து இருபதோராயிரயிரமாக குறைந்தது.
# மகராசி (தொலைக்காட்சித் தொடர்)

**மகராசி** (*Magaraasi*) என்பது சன் தொலைக்காட்சியில் ஒளிபரப்பான குடும்பம் சார்ந்த தொலைக்காட்சி நாடகத் தொடர் ஆகும். இந்த தொடரை சன் என்டர்டெயின்மெண்ட் மற்றும் சித்திரம் இசுடியோசு ஆகிய நிறுவனங்கள் இணைந்து தயாரிக்க, இயக்குநர் எஸ். பி. இராஜ்குமார் மற்றும் என். சுந்தரேஸ்வரன் ஆகியோர் இயக்கியுள்ளார்கள்.  
இந்த தொடரில் திவ்யா ஸ்ரீதர், ஸ்ரிதிகா, எஸ்.எஸ்.ஆர். ஆர்யான், சிறீரஞ்சனி, ராம்ஜி, விஜய்,ரியாஸ் கான், காயத்ரி யுவராஜ், மகாலட்சுமி போன்ற பலர் போன்ற பலர் நடித்துள்ளனர். இந்த தொடர் அக்டோபர் 21, 2019 முதல் திங்கள் முதல் சனிக்கிழமை வரை மதியம் 12 மணிக்கு ஒளிபரப்பானது. இந்த தொடரின் இறுதி அத்தியாயம் 1 சூலை 2023 அன்று ஒளிபரப்பப்பாகி, 1036 அத்தியாயங்களுடன் நிறைவு பெற்றது.
# மகராசி (தொலைக்காட்சித் தொடர்)

## கதை சுருக்கம்

இந்த தொடரின் கதை ஹரித்துவாரில் பிறந்து வளர்ந்த தமிழ் குடும்பத்தைச் சேர்ந்த ஒரு பாரதி என்ற பெண். சிலரால் தேடப்படுகின்றார். அவர்களிடமிருந்து தப்பித்து தமிழ்நாடு செல்லும் புகையிரத்தித்தில் வருகின்றார். அங்கு தமிழை சந்திக்கின்றார். சந்தர்ப்ப சூழ்நிலையால் தமிழின் மனைவி போன்று நடிக்க நெருடுகிறது. ஆனால், புகுந்த வீட்டில் இவள் மருமகள் அல்ல என்கிற உண்மையை ஏற்படி தெரியவருகின்றது. இவர்களுக்குள் இருக்கும் மர்ம கதை என்பது தான் என்ன?
# மகராசி (தொலைக்காட்சித் தொடர்)

## நடிகர்கள்

### முதன்மை கதாபாத்திரம்

- ஸ்ரிதிகா (414-) - சக்தி (முக அறுவை சிகிச்சைக்கு பிறகு)
- திவ்யா ஸ்ரீதர் (1–413) - பாரதி புவியரசன்
- எஸ்.எஸ்.ஆர். ஆர்யான் - புவியரசன்
- மௌனிகா தேவி - மல்லிகா தமிழரசன்
- விஜய் - தமிழரசன்
# மகராசி (தொலைக்காட்சித் தொடர்)

## நடிகர்கள்

### துணை கதாபாத்திரம்

- பிரவீனா (1-137) → சிறீரஞ்சனி (138-) - செண்பகம் சிதம்பரம்
- ரியாஸ் கான் - பாண்டியன்
- தீபன் சக்ரவர்த்தி (1-137) → பூவிலங்கு மோகன் (138-) - சிதம்பரம்
- காயத்ரி யுவராஜ் (1-31) → திவ்யா கணேஷ் (34-137) → வனிதா ஹரிஹரன் (138–305) → அஷ்ரிதா ஸ்ரீதாஸ் (305-) - ராகினி தமிழரசன்
- மகாலட்சுமி - அன்பரசி
- அஸ்வினி - கௌதமி
- ராம்ஜி - சிவமணி
- விஷாலி - காயத்ரி
- மதுமிதா - இளவரசி
- தீபன் சக்கரவர்த்தி
- சிவாஜி மனோ
- ரவிசங்கர் - கதிரவன்
- சினேகா நம்பியார் (1–111) → ஸ்வேதா (112-) - பானுமதி கதிரவன்
- விஜய் ஆனந்த் - கெத்து மனோகர்
- ஓர்மை பாஸ் - வெண்மதி
- மிதுன் ராஜ்
- முதுகலை
- ஹரிஷ்
- யாழினி